L'Ajuntament de Sagunt rep els millors estudiants de la Lliga Matemàtica
13 de juny 2023

![](/media/2o3krg3t/img_3777_c.jpg?width=850&height=566.6666666666666)

Estudiants de l'IES Clot del Moro, l'IES Jaume I, l'IES Jorge Juan, l'IES Camp de Morvedre, l'IES Eduardo Merello i l'IES María Moliner han participat en la Lliga Matemàtica 2022-2023. Esta activitat es dividix en tres nivells: un per a 1r i 2n de l'ESO, un altre per a 3r i 4t de l'ESO i un últim per a 1r i 2n de Batxiller.

L'alcalde en funcions de Sagunt, Darío Moreno ha rebut en el saló de plens de l'Ajuntament de Sagunt una gran representació dels 19 estudiants que han obtingut premi o diploma en la Lliga Matemàtica. Els tres primers classificats de cada nivell són els estudiants premiats, mentre que els que han quedat en quarta i cinquena posició reben un diploma pel seu treball.

Darío Moreno ha recordat que la iniciativa de la Lliga Matemàtica va sorgir d'un sol centre, però ha incidit en la importància que ara es desenvolupe en diversos centres educatius de la ciutat: «**Gràcies a l'aliança entre els diferents instituts s'ha ampliat perquè tothom puga participar d'aquesta iniciativa que vol transformar la forma de mirar les matemàtiques**». A més, ha afegit que esta és una iniciativa que des de l'Ajuntament i les administracions es valora «**molt positivament**».

«**No trobem gent suficient que s'interesse per aquestes matèries i que vulga fer d'aquestes matèriques el dia de demà la seua carrera**», ha afirmat Darío Moreno. Per això, ha considerat com a «**important**» la recepció a l'alumnat millor classificat en la Lliga Matemàtica. L'alcalde en funcions de Sagunt ha ressaltat tres pilars d'este projecte: la unió entre els instituts, l'àmbit individual de cada estudiant i l'àmbit col·lectiu, que és l'impacte que l'alumnat té en altres persones. «**Sou una inspiració per a la gent que és ahí fora**», ha assegurat Darío Moreno.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-els-millors-estudiants-de-la-lliga-matematica/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-els-millors-estudiants-de-la-lliga-matematica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-els-millors-estudiants-de-la-lliga-matematica/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-els-millors-estudiants-de-la-lliga-matematica/)